PREMIS A L'EXCEL·LÈNCIA ACADÈMICA DE LA CÀTEDRA GERMÀ BERNÀCER (SISENA EDICIÓ) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/42825)
  + [Valencià](/va/acuerdo/42223)






Selector de idioma

Leer

* [Español](/es/acuerdo/42267)
* [Valencià](/va/acuerdo/42011)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS A L'EXCEL·LÈNCIA ACADÈMICA DE LA CÀTEDRA GERMÀ BERNÀCER (SISENA EDICIÓ)[Butlletí Oficial Universitat d'Alacant](/ca/Publicacion)
=======================================================================================================================================

Secretaria General

Butlletí Oficial Universitat d'Alacant





PREMIS A L'EXCEL·LÈNCIA ACADÈMICA DE LA CÀTEDRA GERMÀ BERNÀCER (SISENA EDICIÓ)

Data d'aprovació
:   02/10/2023

Data de publicació
:   04/10/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/42531)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/42874)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/42631)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS A L'EXCEL·LÈNCIA ACADÈMICA DE LA CÀTEDRA GERMÀ BERNÀCER (SISENA EDICIÓ)&url=https://www.boua.ua.es/va/acuerdo/42860)

**Títol:** PREMIS A L'EXCEL·LÈNCIA ACADÈMICA DE LA CÀTEDRA GERMÀ BERNÀCER (SISENA EDICIÓ)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 2 d'octubre de 2023

PREMIS A L'EXCEL·LÈNCIA ACADÈMICA DE LA CÀTEDRA GERMÀ BERNÀCER (SISENA EDICIÓ)

1.  Objecte de la convocatòria i procediment de concessió

L'objecte d'aquesta convocatòria és la concessió dels "Premis a l'Excel·lència Acadèmica Càtedra Germà Bernàcer" per a aquells estudiants que hagen obtingut expedients acadèmics destacats en concloure els seus estudis en les Facultats de Ciències Econòmiques i Empresarials i de Dret en el curs acadèmic 2022/23; estudis relacionats amb els camps d'actuació dels socis del Fòrum de Debat Econòmic Germà Bernàcer.

La Càtedra Germà Bernàcer proposant aquest premi desitja aplaudir l'excel·lència en l'estudi i contribuir a distingir l'esforç i dedicació dels estudiants universitaris.

2.  Requisits de les Persones Beneficiàries

Podran optar a aquests premis els estudiants que hagen finalitzat els seus estudis universitaris amb el millor expedient acadèmic dels premis extraordinaris de la seua facultat en el curs acadèmic 2022/23 en els graus que a continuació es relacionen. A més, podran optar a aquests premis els estudiants qui hagen finalitzat els dobles graus amb el millor expedient d'aqueix curs acadèmic:

Facultat de Ciències Econòmiques i Empresarials

- Grau en Sociologia

- Grau en Administració i Direcció d'Empresa (ADE)

- Grau en Economia

- Doble Grau en Turisme + ADE (TADE)

- Doble Grau en Enginyeria Informàtica + ADE (I2ADE)

Facultat de Dret

- Grau en Dret

- Doble Grau en Dret + ADE (DADE)

- Doble Grau en Dret i Relacions Internacionals

- Doble Grau en Dret i Criminologia

- Grau en Relacions Laborals i Recursos Humans

3.  Número i dotació dels premis.

S'estableixen un total de deu premis; un per cadascun dels estudis indicats en el punt 2 de la present convocatòria. Els estudiants podran optar solament a un premi. En cas que un estudiant reunisca els requisits per a obtenir el premi en diversos estudis, la Càtedra Germà Bernàcer proposarà en quins estudis obté la menció.

Cadascun dels premis estarà dotat amb 300€. Es lliurarà un diploma acreditatiu. A aquests premis se'ls aplicarà la retenció fiscal corresponent, segons la normativa vigent.

La persona que resulte guanyadora d'un dels deu premis, tindrà un termini de tres mesos des de la notificació del premi per a acceptar el premi.

4.  Resolució

Les Facultats de Ciències Econòmiques i Empresarials i de Dret, en virtut de les dades disponibles en les secretaries dels centres, faran públic el llistat de les persones compleixen amb el requisit de poder posseir el millor expedient acadèmic dels premis extraordinaris de la seua Facultat i millors expedients dels dobles graus.

De conformitat amb el que disposa la legislació vigent en matèria de protecció de dades, la Universitat d'Alacant tractarà els noms i cognoms de les persones que compleixen amb el requisit de posseir el millor expedient acadèmic dels premis extraordinaris de la seua facultat, en el seu caràcter de responsable, i quedaran incorporats a l'activitat de tractament "Premis a l'excel·lència acadèmica Càtedra Germà Bernàcer", amb la finalitat de gestionar i resoldre la participació en els Premis a l'excel·lència acadèmica Càtedra Germà Bernàcer.

La càtedra resoldrà a partir de la documentació aportada pels centres l'atorgament definitiu dels premis i ho publicarà en la seua pàgina web i en altres mitjans que es consideren adequats. En tot cas, es notificarà personalment la resolució del respectiu premi.

Els premis es lliuraran en els actes de graduació de les Facultats de Ciències Econòmiques i Empresarials i de Dret.

Un premi podrà quedar desert si cap estudiant obté el nomenament de premi extraordinari en l'estudi.

5.  Marc legal i pressupostari

La convocatòria de premis, amb referència 2023CT0178, que serveix de base reguladora, es troba recollida en la línia de subvenció 2023LS0184 l'edició 2023 del Pla Estratègic de Subvencions 2021-23 de la Universitat d'Alacant.

El premi assignat s'ajustarà al que disposen els principis de la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquesta convocatòria és d'un màxim de 3000 euros i serà sufragada amb càrrec pressuposat del departament d'Organització d'Empreses. Concretament, a la clau orgànica 23322W1905 la quantia de 3000€. L'execució d'aquesta dotació està supeditada a la disponibilitat pressupostària de la UA. S'aplicaran les disposicions fiscals vigents.

6.  Obligacions, justificació de persones beneficiàries i pagament.

6.1.  Obligacions de les persones beneficiàries.

Són obligacions de les persones beneficiàries facilitar quanta informació els siga requerida i a complir, en el seu cas, els deures que s'estableixen en l'article 14 de la Llei 38/2003, de 17 de novembre, General de Subvencions.

6.2.  Justificació de persones beneficiàries i pagament

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. La Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions, establits en la resolució de concessió del premi i en aquesta convocatòria i bases reguladores, podrà donar lloc a la revocació total o parcial del premi i al reintegrament, en el seu cas, de les quantitats indegudament percebudes.

7.  Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [uny@gk.nb](mailto:slk@dg.kr).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

8.  Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que siga competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

P.D. de signatura, Director de Relacions i Projectes Institucionals

(Resolució de 4 de gener de 2021)

Juan Llopis Taverner





[Carretera Sant Vicent del Raspeig s/n  
03607 Sant Vicent del Raspeig - Alacant  
 Tel. 31 350 7720 - Fax 83 724 9219](https://www.google.es/maps/@41.672579,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12527&trk=tyah&trkInfo=tarId%9P7008879215725%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)